Polisieman skiet gesin dood, pleeg selfmoordArgieffoto: SAPD Brig. Thulani Ngubane, woordvoerder van die polisie, het gesê ao. Mogorosi Nthutang (47) en sy vrou het glo Saterdagaand omstreeks 23:30 in ŉ woordewisseling by hul huis in Mahikeng betrokke geraak het. Volgens Ngubane het Nthutang hierna sy vrou Meisie (41), en seun Obolokeng, doodgeskiet voor hy selfmoord gepleeg het. Die polisie ondersoek ŉ saak van moord en selfmoord. Lt.genl. Zukiswa Mbombo, provinsiale polisiekommissaris, het haar medelye met die slagoffers se familie betuig en het ŉ beroep op polisielede gedoen om van die programme wat in die polisie beskikbaar is, te gebruik wanneer hulle probleme by die huis het.